
HOTĂRÂRE

cu privire la petițiile din Unitatea Teritorială Autonomă Găgăuzia

În conformitate cu prevederile art.52 alin.(1)-(4), art.56 alin.(6), art.60 alin.(3) lit.b) din Codul audiovizualului al Republicii Moldova şi în baza
p.8, p.21 lit.n), p.23 lit.h), p.44 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007,
prevederilor din Legea nr.190-XIII din 19.07.94 cu privire la petiţionare,
în urma examinării

petiției colective, înregistrată de Consiliul de Observatori al IPNA Compania „Teleradio-Moldova” cu numărul de intrare 1/164 din 28 noiembrie 2011,

petiției domnului Vladimir Constantinov, înregistrată de Consiliul de Observatori al IPNA Compania „Teleradio-Moldova” cu numărul de intrare 1/175 din 26 decembrie 2011,
informației prezentată de Șeful Serviciului Programe Radio Moldova Actualități, dl Vasile State,
Consiliul de Observatori
HOTĂRĂŞTE:
1. Se constată:

1.1. potrivit noii grile de emisie, începând cu 10 octombrie 2011, serviciul de programe „Moldova 1” difuzează, în zilele de luni-vineri următoarele programe informative: 06.00-06.10 – Știri (l. română), 07.00-07.10 – Știri (l. română), 08.00-08.10 – Știri (l. română), 09.00-09.10 – Știri (l. rusă), 13.00-13.10 – Știri (l. română), 17.00-17.15 – Știri (l. rusă), 19.00-19.30 – Mesager (l. română), 21.00-21.15 – Știri (l. română), 23.00-23.15 – Știri (l. rusă), 00.00-00.10 – Știri (l. română), 02.00-02.10 – Știri (l. rusă), 04.00-04.10 – Știri (l. română);

1.2. în conformitate cu noua grilă de emisie, durata zilnică, de luni până vineri, a știrilor constituie 85 de minute în limba română și 40 – în limba rusă. Sâmbătă și duminică se difuzează știri zilnice cu durata de 55 de minute în limba română și 30 – în limba rusă. Zilnic, în reluare, sunt difuzate știri cu durata de 20 de minute în limba română și 15 – în limba rusă. În felul acesta, atât telespectatorii de limbă română, cât și cei de limbă rusă beneficiază de un număr sufiecient de buletine de știri.
2. În urma implementării noii grile de emisie a serviciului de programe „Moldova 1”, telespectatorii beneficiază de un număr mai mare de emisiuni informative în limbă rusă și, respectiv, un volum de emisie mai mare de știri în limba rusă.
3. IPNA Compania „Teleradio-Moldova” va aplica Grila de emisie provizorie, aprobată prin Hotărârea Consiliului de Observatori nr.118 din 28.09.2011 cu privire la Grila de emisie a serviciului de programe „Moldova 1” al IPNA Compania „Teleradio-Moldova” până pe data de 15 ianuarie 2012.

4. Până la data de 15 ianuarie 2012, Consiliul de Observatori al IPNA Compania „Teleradio-Moldova” va examina proiectul unei noi grile de emisie a serviciului de programe „Moldova 1”, care va prevedea un buletin de știri în limba rusă la ora 22.00.

5. Se ia act de informația prezentată de Șeful Serviciului Programe Radio Moldova Actualități, dl Vasile State, privind intenția de semnare a contractului de colaborare dintre IPNA Compania „Teleradio-Moldova” și IPRA Compania „Teleradio-Găgăuzia”.

6. În termen de 3 zile lucrătoare, președintele Consiliului de Observatori al IPNA Compania „Teleradio-Moldova” va informa petiționarii despre rezultatele examinării petițiilor.

7. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul ședinței
Consiliului de Observatori                                                      Viorica Bogatu

